מרדף 
ארץ טובה שהדבש בעורקיה; אך דם בנחליה כמים נוזל.; ארץ אשר הרריה נחושת; אבל עצביה ברזל.; ארץ אשר מרדפים קורותיה,; אלפיים דפים ועוד דף,; עד שנשרף; עוד מעט כל חמצן ריאותיה; בגלל מרוצת המרדף; ארץ אשר ירדפוה אויביה; והיא את אויביה תרדוף במרדף.; היא את אויביה תשיג, אך אויביה; הם לא ילכדוה בכף.; זו הרואה את חייה מנגד; תלויים כעלה הנידף.; היא יראה,; אבל כמו לא היתה כלל מודאגת; תמתין עד לתום המרדף.; תום המרדף מסתתר בנקיק; ומצפין את פניו במחבוא, במחבוא,; אך לסופו הוא יבוא כמו השמש; אשר ממזרח היא תבוא.; אז לא יותר אמהות תקוננה; ולא על בניהם האבות,; כן הוא יבוא; ורגלינו עד אז לא תלאינה; לרדוף בעקבי התקוות.; 